JohanHeinsen/ENO huggingface dataset:
Viborger Samler, 1848-10-23
Udenlandske Efterretninger. Tydskland. Efter Preus, Stats=Anzeig, gav Kongen af Preussen paa sin Fødselsdag den ham lykønskende Deputation fra Nationalforsamlingen, med Præsident Grabow i Spidsen, følgende Svar: "De bringe mig herlige Ønsker og smukke Ord; jeg takker Dem ret af Hjertet. Siger til de Herrer, der have afsendt Dem, at jeg forstaaer at vurdere Oprigtigheden af deres Ønsker. Ja det er et stort og verdenshistorisk Værk, til hvis Opførelse vi ere kaldede. Til denne store Bygning medbringer jeg et redeligt Hjerte, den bedste Villie, den fuldstændigste Hengivenhed og den største Kjærlighed til mit Folk. Give Gud, at dette store Værk maa være opført idag om et Aar til Velsignelse for vort dyrebare Fædreland. Der er meget Faretruende i vor Stilling; men vi besidde eet Gode, som andre Folkeslag misunde os, vi have endnu, og derpaa gjør jeg især opmærksom, nedarvede Øvrigheder af Guds Naade (angestammte Obrigkeiten, von Gottes Gaden), udrustede med stor Magt, fordi de besidde Folkets Tillid. Ogsaa de ville yde os Hjælp til vor Værks Fuldendelse, at vi opbygge det paa Troskabens urokkelige Fundament. Og behøve De, mine Herrer, en Støtte, en velmenende Ven, saa henvend Dem med Tillid til mig. De ville stedse finde mig rededon til at komme Dem imøde." – Til Chefen for Berliner Borgervæbningen sagde han: "Jeg veed, at et heeltemodigt og tappert Folk ogsaa er et tro Folk. Men forglem Deikke, at De har Vaabnene af mig, og at jeg fordrer det som en Pligt, at De indestaaer mig for at Orden, Loven og Friheden overholdes:" Til Deputationerne fra Byens Auctoriteter yttrede Kongen, at han haabede, at den borgerlige Orden vilde blive opretholdt ei alene ved Ord, men ogsaa ved Daad.
Viborger Samler, 1848-10-23
Fra Hovedstaden i Galizien, Lemberg, meldes under 10de Octbr., at Russerne have i den sidste Tid samlet store Stridskræfter paa forskjellige Puncter, hvorfra Landeveie føre til det Jndre af Galizien, og hvor Levnetsmidler haves i Overflod. Jmellem Chotim og Fæstningen, Kammene, staae saaledes 60,000 Md., hvoraf 7000 Ryttere, med 60 Kanoner. Den 26de Septbr. rykkede 50,000 Russer med 48 Kanoner ind i den russiske Grændsestad Radrivilon (ved Brody); samme Dags Eftermiddag kom russiske Stabsofficerer til Brød, og talte om, at de vare bestemte til at besætte en Deel af Galizien og til at gaae til Jtalien som Østerrigs Allierede, saafremt Freden ikke kom istand saaledes, at Østerrig bliver i Besiddelse af sin gamle Territorialgrændse i Jtalien.
Viborger Samler, 1848-10-23
Fra Stuttgart skrives under 12te Octbr., at Efterretningen om Kronprindsesse Olgas uventede Afreise til St. Petersborg (Afreisen er bestemt til den 22de Octbr.)er ved en afsendt Coureer meddeelt St. Petersborgerhoffet. Som Grund til denne Afreise angives Sundhedshensyn, hvilket forekommer Mange usandsynligt, endskjøndt manveed, at hun er sygelig. Kronprindsen vil ledsage sin Gemalinde, men vil, som man troer, vende tidligere tilbage end hun. Han tager for Øieblikket megen Deel i Stats forretningerne, fra hvilke han, indtil det nuværende Ministerium Tiltrædelse, næsten var ganske udelukket.
Viborger Samler, 1848-10-23
Da Hamborgerposten er udebleven idag, meddeles efter den Berlingske Tidende nedenstaaende udenlandske Efterretninger af Hamb. Correspondent for Torsdagen den 19de October.
Viborger Samler, 1848-10-23
Frankerig. Paris, den 15de Octbr. Det modificerede Ministercabinets nye Program, der skal discuteres den 16de, indeholder to væsentlige Puncter: 1) at Beleiringsstanden ophæves, og 2) at de til Deportation bestemte Juniinsurgenter skulle udvandre til Algier for der at danne Colonier. Man troer, at Nationalforsamlingen, vil antage begge disse Puncter. Ministeriets Modification, vækker nogen Sensation; den parlementariske Klub i Palais national, som hidtil understøttede Cabinettet, vil nu adskille sig fra det; flere democratiske Banketter skulde finde Sted i disse Dage, og man er ikke uden Bekymring for Uroligheder. Derimod slutter sig nu den parlementariske Club i Rue Poitiers fastere til Regjeringen, der ogsaa kan gjøre Regning paa de conservative Legioner i Nationalgarden.
Viborger Samler, 1848-10-23
Tydskland. Wien, den 15de Octbr. (Oester. Lloyd.) – "Vi erholde i dette Øieblik vigtige Efterretninger fra Galizien. Hele den der liggende Militair magt rykker imod Ungarn og Wien. De tydske Tropper rykke ad to forskjellige Veie over Jablunk og Duclaind i Kaschauer- og Trentschiner-Comitattet; de polske Tropper samt nogle czechiske Afdelinger over Krakau imod Wien. De offentlige Kasser og Eiendomme bevogtes af den nylig reiste og sammenkaldte Landstorm. J Galizien frygtede man for en Occupation af Russerne, da hele Landet er blottet for Tropper. Adelen er naturligviis i den største Bestyrtelse, fordi den ligesaa meget har at frygte for Landstormen som for Russerne. Overalt dannes Fricorps under Adelsmændenes Anførsel (deres Antal anslaaes allerede til 14,000 Md.), som ville drage til Ungarn, deels for at hielpe Magvarerne, deels forat sikkre deres Liv (?).
Viborger Samler, 1848-10-23
Fra Krakau meldes under 12te Octbr.: "De herfra til Wien sendte Regimenter, "Schønhals" og "Parma ere standsede paa Veien. Nogle sige, at Aarsagen dertil er Utilfredshed i disse Regimenter; Andre paastaae, at Maskinemesteren paa Jernbanen løsnede underveis Forbindelseskjæden imellem Vognene og Locomotivet, foer afsted med dette, og lod Vognene, som førte Soldaterne, staae paa Veien."
Viborger Samler, 1848-10-23
Den Berlingske Tidende melder i sit Løverdagsnumer af 21de Octbr., at de norske Blade stadfæste nu Efterretningen om det afsluttede 4 pCts. Laan - 4,500,000 Hambmk. Bco. eller 1 1/2 Mill. Specier. Laanet er med en Godtgjørelse af 2 pCt. Provision afsluttet til 91 pCt.
Viborger Samler, 1848-10-23
Jndenlandske Efterretninger. Foruden den Bøn, som ved Hs. Maj.s Rescript til Cultusministeren af 12te Octbr. er anordnet at skulle finde Sted i alle Landets Kirker paa Søndag (igaar) i Anledning af Rigsforsamlingens Aabning paa Mandag (idag), vil der samme Formiddag, umiddelbart for Aabningen, bliver afholdt Gudstjeneste i Christiansborg Slotscapel, hvor Hs. Ex. Biskop Mynster - der tillige er ForsamlingensAlderspræsident vil holde Talen. Derfra begive Rigsdagsmændene sig gjennem Slottet til deres Forsamlingssal, den forrige Høiesteretssal, hvor Forsamlingen, høitideligen aabnes af Hs. Maj. Kongen selv, der ledsages af Kongehusets øvrige Medlemmer og sit Hoffølge. – Rigsforsamlingens Locale er hensigtsmæssigt valgt og indrettet; der er anbragt amphitheatralske Sæder paa Gulvet for c. 300 Tilhørere, og Salen har desuden een meget stor og tvende mindre Loger. Umiddelbart ved Salen er Forsamlingens Bureau, og i den tilstødende Mezzaninetage er Trykkeriet for Tidenden anbragt. (Fdl.) Dhrr. Grosserer Andr. Hansen og Conferentsr. Holm have af forskjellige Bevæggrunde negtet at modtage de paa dem faldne kongl. Valg. – Efter Forlydende skal Khr. Scavenius ligeledes have undslaaet sig for at modtage (Flopst.) kongeligt Valg.
Viborger Samler, 1848-10-23
Efter en varm og lang Valgkamp i Frederiksborg Amts 2det District (Esrom) blev Kammerraad Drewsen ved Omvalget i Torsdags valgt til Rigsdagsmand. Kun omtrent 300 Vælgere havde, formodentlig for det slette Veirs Skyld, indfundet sig, og af disse havde han en Majoritet, af henimod 20 Stemmer. (Fdl.)
Viborger Samler, 1848-10-23
Efter Forlydende har Prof. Clausens heldige Concurrent ved Valget i Præste, Væver Hans Hansen i Mehrn, nu fundet sig foranlediget til at trække sig tilbage, formodenlig efter Tilskyndelse fra det Selskab, der havde anbefalet ham, uden at erkyndige sig om hans Liv og Rygte, men som efter de ved Valget fremkomne Oplys(Fdrl.) ninger skammede sig ved sin Fostersøn. "Flyveposten" beklager i stærke Udtryk, at Journalisterne ingen Plads have faaet i Rigsforsamlingen. Til vor store Forundring, hedder det, erfare vi, at der ikke fra Ministeriets Side er truffet den ringeste Foranstaltning, som kan betrygge Journalisterne en berettiget Tilstedeværelse i Rigsforsamlingen. En saadan Tilsidesættelse af de offentlige Organer havde vi ikke ventet af dette Ministerium, saameget mindre, som det for en Deel er Pressen, det har at takke for den Plads, det indtager, og den Virken, det har seet sig istand til at udfolde. Det er ikke som Jndivider, at Pressens Mænd tør gjøre Fordring paa at have Fortrin, det er som politiske Organer, som offentlige Meddelere til hele Befolkningen, de bør overvære Rigsforsamlingens Forhandlinger. Vi have i den Anledning henvendt os personlig til Justitsministeren og udbedet os et Adgangskort, gjældende for Sessionen, men vi have erholdt det Svar, at Præsidenten, naar denne er udvalgt, skulde bestemme, om Journalisterne skulde have Loge eller ei. At Pladsen i Salen er indskrænket, indrømmer Bladet, men hvorfor har man valgt en saa indskrænket Plads, Kunde man ikke have erholdt Riddersalen, Naar den ikke var for god til at bespise Kongen af Preussen i, er den vist heller ikke for god til deri at affatte Danmarks vigtigste Love. Det kostbare Gulv kunde belægges med simple Tæpper, Salen vilde Jntet lide af Rigsdagsmændene, og Galleriets kalkede Vægge kunde vel ikke lide synderligt af Publicum. Her havde man den dobbelte Fordeel, at der kunde rummes det tidobbelte Antal Tilhørere, uden at Rigsforsamlingen led den mindste Hede eller Gene, hvad nu i en saa lille Sal som den bestemte, absolut maa blive Tilfældet.
Viborger Samler, 1848-10-23
Medens flere Blade omtale forskjellige Spørgsmaale der ville blive at afgjøre af den idag i Kbhavn sammentraadte Rigsforsamling, anseer "Berl. Td." det som en ligefrem Følge, at denne Forsamling hverken af Regjeringen kan forelægges eller de Deputerede befatte sig med andre Gjenstande end de der vedkomme Udkastet til Grundloven, i hvilken Hensigt Rigsforsamlingen udtrykkelig alene er sammenkaldt, ligesom ogsaa Folket ved Valget af dets Deputerede er gaaet ud fra hiin Forudsætning. Hvad Stemningen i Hovedstaden angaaer, saa synes enne efter flere Meddelelser at blive meer og meer lunen imod Ministeriet, og det Særegne er indtruffet, at den Minister, der tidligere var i Besiddelse af den største Popularitet, nu netop underkastes den strengeste Davel. Vistnok anerkjender man hans administrative Dygtighed, men man forekaster ham ogsaa Mangel paa Energie med Hensyn til det allerede Passerede, og mener endog, at det er ham, der stemmer for end flere Modificationer i den ulykkelige Vaabenstilstand. (F. A.)¬
Viborger Samler, 1848-10-23
Der tales om væsentlige Forandringer i Ministeriet, navnlig at Krigsministeren vil træde af. (N. Postefterr.)
Viborger Samler, 1848-10-23
Nationalbankens Repræsentanter havde i Torsdag Aftes et Extramøde, i hvilket en Plan til et nyt Statslaan blev forelagt, men det er ikke Regjeringens Mening, at Banken selv skulde overtage et saadant Laan, men at man kun øn skeede Banken som Mellemmand for at garantere Anvendelsen af de Statsindtægter, som stilles til dens Raadighed. Som en Følge heraf vil Banken hverken indbyde til Laanet, eller udstede Obligationerne, derimod vilden yde sine bon officia i Henseende til Forretning og Amortisation ved de Statsindtægter, som stilles til Bankens Disposition. Det Nærmere afhandles med Regjeringen af en Comitee af Repræsentanter i Forening med Directionen. – "Berl. Tid." føier hertil, at: 1) Saavidt vi erfare, er Laanets Størrelse ansat til 5 Millioner Rbd.; 2) Rentefoden 4 1/2 pCt.; 3) Amortisationsfonden bestemt til 1/2 pCt. af Laanets oprindelige Beløb tilligemed den efterhaanden ved Obligationers Jndløsning be sparede Rente. Beløbet af disse 2de Poster anvendes til halvaarig Afbetaling efter Lodtrækning; 4) Den Sum, som behøves til Laanets Afbetaling og Forretning stilles til Nationalbankens Raadighed. Det skeer paa sammeMaade som før og nu er Tilfældet med en Deel af Bankhæftelsens Renter i Jord og Tiender; 5) Jndbetalingen behøver ikke at skee strax, men kun 1/2 Deel erlægges ved Jndtegningen til Laanet, og Resten i 3 paa hinanden følgende Qvartaler. Jøvrigt vil man tilstaae Provision til dem, som indskyde i Laanet. Provisionen bestemmes efter de indskydende Summers Størrelse. – Da nu en Comitee af Bankbestyrelsen er nedsat til nærmere at aftale det Fornødne med Finantsbestyrelsen, saa kunne vi vel snart vente en offentlig Bekjendtgjørelse om dette nye indenlandske Laan, som sikkert vil finde mange Liebhavere paa Grund af Laanets Fondering. Dersom Finantserne ville bestemme, saaledes som Tilfældet er i England, at betale Rente hvert Qvartal, da vil det bidrage meget til en hurtig Jndtegning til Laanet. Gevinsten paa 50,000 Rbd. er ved Trækningen i Mandags falden paa Lotteriets Lodder blandt en af dem, som skulde spederes til Hertugdommerne, men som paa Grund af Jndskuddets Udeblivelse ikke blev afsendt. – Den næststørste Gevinst, 25,000 Rbd., faldt paa Amben 84476 i Kammerraad Gethers Collection i Kbhvn.
Viborger Samler, 1848-10-23
J Løverdags Nat Kl. 1 3/4 afbrændte den ved 3 Flasker Kro beliggende Christineberg Mølle (tilhørende Agent Sandberg) med dertil hørende Vaaningshuus og Magasinbygning. (Berl. Tid.)
Viborger Samler, 1848-10-23
Høiesteret har nu fældet Dom i den bekjendte Sag imod forhenv. Postfuldmægtig Daugaard (tiltalt for bedragerisk Forhold under hans Stilling som Fuldmægtig ved Svendborg Postcontoir ved at have beholdt Breve og Penge, som vare indleverede til Afsendelse med Posten og navnlig for tildeels endog ved Brevenes Aabning at have sat sig i Besiddelse af de deri indlagte Penge, samt for svigagtigt Forhold med Beregningen og Oppebørselen af Porto og Contoirrettighed) og suspenderet Postmester Cancelliraad Thomsen (actioneret for hans Embedsforhold i det Hele, forsaavidt dette maa ansees for lovstridigt og uforsvarligt). Daugaard er dømt til 5 Aars Forbedringshuusarbeide og Cancelliraad Thomsen til at bøde 100 Rbd. til Svendborg Kjøbstads Fattigkasse. Det er jo ikke til at udholde, Slesvigholsteenerne gjøre hvad de ville. Men hvorom Alting er, saa tør man tillidsfuldt haabe, at paa Mandag den 23de (idag) vil Rigsdagens Mine, Ord og Holdning blive et eenstemmigt: Tal nu, Tal dog, Tal reent ud!"(Khvnsp.) Medens Nogle, fra Lazarethernes Nedlæggelse, drage fredelige Slutninger, ansee Andre det for Krigstegn, at Ministeriet har givet Ordre til, ufortøvet at indsende de ifølge Anordningen 22de Juni d. A. til Krigsbrug stillede (Ah. Av.) Heste.
Viborger Samler, 1848-10-23
Odense Magistrat har fundet sig foranlediget til, indtil videre, at ophæve Brødtaxten.
Viborger Samler, 1848-10-23
Det Langeske Skuespilselskab giver fortiden Forestillinger i Horsens. Müllers Selskab vil i Begyndelsen, af næste Maaned i Odense aabne en Cyclus af Forestillinger.
Viborger Samler, 1848-10-23
Efter 28 Aars Forløb er den bekjendte Skribent Harro Harring, Nordfriseren, endelig vendt tilbage til sit Hjem, efter at han med Vandringsstaven har udmaalt Verden og sidst dvælet i Nordamerika. Han landede i Tønningen, og begav sig derfra til sit Fædrenehjem ved Husum. Det lader til, at de politiske Begivenheder have drevet ham hjem, thi allerede paa Landingspladsen havde han holdt en begeistret Tale og opfordret Nordfriserne til et Folkemøde. "Denne Nordfriser – hedder det i et slesv. holst. Blad – er vistnok en meget respectabel politisk Characteer, men han er eralteret; det aabenbarede sig strax, da han talte om at oprette en nordfrisisk Republik. Ved sine danske Sympathier, som han uforbeholdent udtaler, vækker han her megen Forargelse. Med Forventning imodeseer man nu hans videre Foretagender. Horsens, den 20de Octbr. Livgarden tilfods, der nu i over 4 Uger har ligget i Cantonnement her i Byen, gik imorges herfra til Kjøbenhavn med Dampskibene "Hekla" og "Ophelig, der igaar Aftes ankom hertil Rheden, medhavende Tropper fra Kbhavn (efter Forlydende Frilodsmænd, som bleve landsatte i Bjerre Herred. 1ste Jægercorps, der ifølge Krigsministerens Armee befaling af 4de Septbr. skulde cantonnere i Horsens under Vaabenstilstanden, ankom hertil igaar fra Bjerre Herred, hvor det i den senere Tid har havt Qvarteer. De 2 Compagnier forblev heri Byen, de øvrige 2 marscherede længere Nordpaa. (Horf. Av.)¬
Viborger Samler, 1848-10-23
Med Hensyn til den tidligere omtalte formeentlige Jnconsequens af Hr. Kammerraad Fløe, oplyser nu denne i Ringkjøbing Avis, at den Adresse til Kongen, han ved Mødet i Tarm havde underskrevet, indskrænkede sig til "at Hs. Majt, ikke for den forestaaende Rigsdag vilde renoncere paa sin Souverainitet. Jnconsequensen falder saaledes bort.
Viborger Samler, 1848-10-23
J Frederikshavn Egnen faldt i Torsdags saa megen Snee, at et tæt Lag i en viid Omkreds bedækkede Jorden. (Ab. A.)
Viborger Samler, 1848-10-23
Ordens decorationer. Under 12te October har Hs. Majestæt allern, tilladt Hs. Exc. Geheimeconferentsraad, Kammerherre P. Greve af Bille Brahe, til Grevskabet Brahesminde, at anlægge og bære den ham af Hs. Majestæt Kongen af Sverrig og Norge tildeelte Decoration som Storkors af Nordstjerneordenen. Fremdeles har Hs. Majestæt Kongen under 18de October allern, tilladt Professor ordinarius i det lægevidenskabelige Facultet ved Kjøbenhavns Universitet Dr. med R. af D., L. A. W. Stein, og Overmedicus ved Frederiks Hospital, Dr. med. S. M. Trier at anlægge og bære de dem af bemeldte Konge tildeelte Decorationer som Riddere af Vasa-Ordenen. Under 18de October har Hs. Majestæt allern, udnævnt Kmh., Hofjægermester C. F. A. B. Baron af Blixen-Finecke til Stamhuset Dallund, til Ridder af Dannebroge.
Viborger Samler, 1848-10-23
Udnævnelser. Under 7de October er Skrædermester S. D. Therkelsen, allern, udnævnt til Hofskræder. Under 9de October er Adjunct ved den lærde Skole i Colding Cand. phill. J. P. Buch allern. forsat i samme Egenskab til Cathedralskolen i Nykjøbing. Under 13de October er Cand. theol. S. L. H. C. F. Worsoallern, beskikket til personel Capellan hos Sognepræsten i Gjentofte Menighed i Sjællands Stift J. Høegh.
Viborger Samler, 1848-10-23
Beretninger om ledige geistlige Embeders Beskaffenheder. Colind, Ebdrup og Skarresøe Sognekald i Aarhuus Stift. 1) Sognenes tiendeydende Hartkorn er 241 Tdr. 4 Skpr. 1 3/4 Alb. Tienden er: 103 Tdr. 2 Skpr. Rug, 22 Tdr. 3 Skpr. Byg, 14 Tdr. 2 Skpr. Havre, 4 Tdr. 6 Skpr. Boghvedegryn, 2) Qvægtiende 6 Rbd. 3) Nannest og Smaaredsel 4 Tdr. Rug, 48 Snese Æg, 34 Gjæs, 15 Lpd. Ost. 4) Offer og Accidentser 125 Rbd. 5) Landgilde af en Annergaard 12 Rbd. 6) Præstegaardens Hartkorn er 5 Tdr. 2 Fdkr. 2 Alb. med et Areal af 48 Tdr. Land Ager og Eng. 7 Brændsel haves, dog ikke tilstrækkeligt. 8) Skatterne, med Undtagelse af Brandpenge, beløbe 63 Rbd. 1 Mk. 7 Sk. 9. Landemodserpenser udgjøre 11 Rbd. 3 Mk. 10) Enkepension bliver at udrede.
Viborger Samler, 1848-10-23
Kjøbenhavns Børs-Cours, den 20de October. Hamborg 2 M. - a vista 197 1/2. Bank-Disconto 5 pCt. Dito paa Banco=Vexler 4 pCt. Norske Speciessedler pr. 100 Rdlr. Species 194 Rbd. (S.) Nationalbank=Actier 143 Rbd. i r. S. (Sælgere). NB. Med Udbytte fra 1ste August 1847. Øst-Gothlands Panteobligationer af 1846 ved Hambro & Søn, 92 i Banco. (Sælgere.)
Viborger Samler, 1848-10-23
Hamborger Børscours, den 17de October: Bordeaux 3 Md. 188 3/4; Lond. 3 Mk. 13 Mk. 7 1/2 s.; Amsterdam 2 M. 35. 60. slesv. holst. Species 1/2 Agio; Louis- og Frederiksd. 11 Mk. 3 1/2 s. pr. Stk. i Banco; dansk grov Cour. 24 3/4; Skillings=Stkr. 25 1/2 a 25 1, nye 2/3 Stkr. f. f. 39 ½ pCt. slettere end Banco.
Viborger Samler, 1848-10-23
Skibs-Efterretninger. J Tirsdags bleve fire til Lyngby hjemvendende Fiskere overfaldne af en Braads, der rev de 2 Mand tilligemed Aarerne overbord og fyldte Baaden med Vand. De 2 Tilbageblevne, der stode i Vand til Halsen i det skrøbelige Fartøi og hvert Øieblik maatte vente den Skjæbne, der traf deres Kammerater, hørte Fortvivlelsens Raab fra een af disse Ulykkelige, der, klynget til en Aare, kjæmpede med Døden. Dog ikke alene disse Skrig, ogsaa de Hjælpraab, de selv udstødte, bleve hørte af Personer i en Baad, der drog forbi i Nærheden, ligeledes hjemvendende til Lyngby. Et Redningsforsøg vilde være forbundet med egen Livsfare – man lod den Døendes og de Fortvivledes Raab upaaagtet og seilede forbi. En anden Baad nærmede sig, ogsaa fra den saae man Kammeraternes Dødsfare og hørte deres fortvivlede Hjælpraab; men - skulde man vel troe det, – uden at ændse dem, seilede man forbi Den Luftstrøm, der førte Klagetonerne forbi de Ubarmhiertiges Ører, naaede dog omsider ogsaa en tredie Baad, der i større Frastand ligeledes var paa Hjemveien. Paa Jyllands Vestkyst, det vide vi, findes, trods enkelte Undtagelser, nok af Mænd, med Hjertet paa rette Sted, med Mod og Selvopoffrelse, og til saadanne Hjerter naaede omsider de Ulykkeliges Hjælpraab, Ved den Anstrængelse og Aandsnærværelse, som Baadens Eier og Fører, Niels Pedersen af Lyngby, med egen Livsfare udøvede, havde han den Glæde at redde de 2 Mænd, der vare tilbage i Baaden, og disse 2 Mænd, navnlig Peder Andersen, af Lyngby og Poul Jensen af Ruberg, bringe gjennem "Hjørr. Av. den ædle Redningsmand deres varmeste Tak. – De 2de Mænd, der af Braadsøen bleve kastede overbord, navnlig Knud Christensen Fausing og Frd. Jensen af Ruberg, fandt deres Grav i Bølgerne.
Viborger Samler, 1848-10-23
Ringkjøbing, den 17de De. Ved Middagstid forulykkede en Fiskerbaad ud for Søndervig, hvorved 9 Mennesker fandt deres Død i Bølgerne. Af de Ulykkelige vare de 6 gifte og efterlader sig ikke alene sørgende Enker, men en talrig uforførget Børneflok; de vare ugifte og hvoraf de tvende vare Brødre. (Ringk. Av.)
Viborger Samler, 1848-10-23
Copulerede i Skive, den 18de October, Kjøbmand C. J. Skovgaard og Jomfru C. M. Harder.
Viborger Samler, 1848-10-23
(Jndsendt Spørgsmaal,)Er det lovligt at en Person maa, naar han aflægger Eed for Retten, have Handsker paa Fingerne under Haandsoprækningen? – Dette er passeret her i Viborg den 12te De, med en tydsk og tydsksindet Svend, hvilket Spørgeren kan bevidne. En lovkyndig Mand bedes at besvare Spørgsmaalet. N. N.
Viborger Samler, 1848-10-23
Det er sandsynligt, at man ved Valghandlingen vil søge at føre Vælgerne bag Lyset ved at love dem Guld og grønne Skove. Jeg finder det derfor min Pligt imod Amtets Vælgere at advare dem netop imod de Candidater som lov meest; thi de holde mindst. Den Mand, der vil gjøre hvad Ret og Pligt byder, han snakker ikke meget, men gjør destomere. Jdet jeg fraraader vælgerne at lade sig besnakke, tilraader jeg dem som en ærlig Mand, kun at stemme paa en saadan Mand, som efter sin Livstilling selv kjender Bondens Tarv, og vil fremme den ærlig og uden Markskrigeri. Jeg anmoder Sognefogden om at gjøre alle Vælgere bekjendt med dette mit personlige, ærlige og velmeente Raad, som de selv meest ville komme til at fortryde ikke at følge. Viborg Stiftamt, den 27de Septbr. 1848. (undertegnet) L. Bretton. Til Sognefoged i Gienpart af Brevets Udskrift, Sognefogden i ....K. T.
Viborger Samler, 1848-10-23
AVERTISSEMENTS. Tirsdag den 24de d. M., Formiddag Kl. 8, begynder den offentlige Examen i Byens Friskole og fortsættes i de tvende paafølgende Dage. Til at overvære Examinger indbydes herved Skolens Velyndere. Viborg Skolecommission, den 17de Octbr. 1848.
Viborger Samler, 1848-10-23
Bekjendtgjørelse. Da Districtsjordemoderen for Vammen og Rødding Pastorater i Viborg Amt er afgaaet ved Døden, kunne Ansøgninger og Ansættelse i denne Post, bilagte med de fornødne Legitimationer og Attester, i Løbet af 6 Uger fra Dato af dertil Qvalificerede indleveres til Amtet. Viborg Stiftamt, den 19de October 1848. L. Bretton.
Viborger Samler, 1848-10-23
Smede- og Kakkelovns=Steenkul, kan i Partier faaes billig hos G. Boye.
Viborger Samler, 1848-10-23
Undertegnede er flyttet fra Gravene til Vestergade, og boer nu hos Smedemester R. Møller. N. Clausen, Spekhøker. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-10-24
ra Stifts=Tidende. VioForsendes med Brevposten i Danmark og Hertugdømmerne. Tirsdagen den 24 October 1848. Nr. 184. 76 Aarg.